Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
21 ต.ค. 2558

SET แกว่งตัวออกข้าง ไร้ทิศทาง “เริ่มสะสม”  ICT และ “เริ่มเก็ง”หุ้นที่คาดงบ 3Q15 ดี
ดัชนี SET อยู่ที่ 1,418.59 จุด -0.04 จุด -0.00% ปริมาณซื้อขาย 15,277  ลบ.
แนวรับ :          1,410          แนวต้าน :          1,430
 
สรุปทิศทางและแนวโน้มตลาด
SET ยังคงแกว่งตัวออกข้าง: โดย SET เปิดตัวบวกเล็กน้อยในช่วงเช้า ก่อนจะมีแรงขายกดดันให้ค่อยๆซึมลงมา แต่โดยรวมยังไร้ทิศทางและปริมาณการซื้อขายยังคงเบาบาง เรายังคงมองว่า SET ยังแกว่งตัวออกข้าง เตรียมตัวปรับตัวขึ้นต่อในระยะกลาง
เน้นกลุ่มหุ้นที่ได้ผลบวกจากมาตรการกระตุ้นเศรษฐกิจฯ และจากการเข้าสู่เทศกาลท่องเที่ยว ขณะที่หุ้นใหญ่ เริ่มหมุนมากลุ่ม ICT นอกจากนี้ แนะ “เริ่มเก็งกำไร” หุ้นที่คาดจะประกาศงบออกมาเติบโตดี
 
หุ้นที่น่าสนใจทางเทคนิค
ATP30 “ซื้อ” ราคาหุ้นมีจังหวะดีดฟื้นตัวขึ้นจากฐาน ด้วยแท่งเทียน Big White พร้อมปริมาณการซื้อขายสนับสนุนหนาแน่น เครื่องมือ DI+ ตัด DI- ขึ้น และ MACD กลับมาเป็นบวก เป็นจังหวะซื้อเก็งกำไร มีแนวต้านแรกที่ 1.26 บาท และถัดไปที่ 1.34 บาท
JSP “ซื้อ” ราคาหุ้นมีจังหวะฟื้นตัวขึ้นผ่านแนว Downtrend Line ระยะสั้นในกรอบสามเหลี่ยม พร้อมปริมาณการซื้อขายสูงกว่าปกติ สอดคล้องกับเครื่องมือ DI+ ตัด DI- ขึ้นเป็นจังหวะเก็งกำไร มีแนวต้านแรกบริเวณ 1.42 บาท และถัดไปที่ 1.50 บาท
CKP “ซื้อ” ราคาหุ้นมีจังหวะแกว่งยกฐานขึ้นในกรอบรูปแบบสามเหลี่ยม Ascending หลังยืนเหนือเส้นค่าเฉลี่ย 3 เดือน พร้อมปริมาณการซื้อขายเพิ่มสูงขึ้น สอดคล้องกับเครื่องมือ MACD ที่เป็นบวกชี้ขึ้นทำจุดสูงใหม่ไปก่อน เป็นจังหวะซื้อเก็งกำไร มีแนวต้านแรกที่ 2.70 บาท และมีเป้าหมายถัดไปที่ 2.80 บาท
 
Futures แนวรับ          แนวต้าน
SET50        912             925
                908             930
Gold         19700           19850
               19650           19900
Oil           1700            1780
               –            1800